Einar Bull

Einar Marensius Bull (født 20. september 1942 i Alta) er en norsk diplomat og tidligere ambassadør.

Einar Bull er siviløkonom fra Norges Handelshøyskole i Bergen (1968). I 1968-1970 var han generalsekretær i Europabevegelsen i Norge. Han var kontorsjef i Norsk Nefelin, Elkem 1970-1972 og fra 1972 i utenrikstjenesten. Han var først stasjonert ved konsulatet i Genova og var deretter byråsjef i Utenriksdepartementet fra 1982 til 1985, og var bl.a. også medlem i Styret for veiledningskontoret for import fra utviklingsland.  I 1985-1988 var han ambassadør i Nigeria og sideakkreditert til Porto-Novo i Benin, Yaoundé i Kamerun, Accra i Ghana og Lomé i Togo. Han var deretter underdirektør i Utenriksdepartementet, fra 1988–1992 Utenriksdepartementets representant i valutarådet (Norges Bank).  

Fra 1992 var Bull ekspedisjonssjef i Utenriksdepartementet og ledet også det 
faglige arbeidet med EØS-forhandlingene som ble undertegnet i mai 1992. Fra 1992 til 1996 var han Utenriksdepartementets representant i Norges Eksportråd og spesialråd for handelssaker 1994–1996.  I 1996 etterfulgte han Eivinn Berg som Norges ambassadør til EU i Brussel fram til 2001. I 2002–2006 var han president i EFTAs overvåkningsorgan i Brussel, og avsluttet karrieren som ambassadør ved Norges ambassade i Roma 2006–2011.80 års omtale i Aftenposten 20. september 2022  

Han er av slekten Bull. Hans tipptipp-oldefar var dikter og fogd på Sunnmøre, Ole Christian Bull (1762–1814), hvis ene sønn Fredrik Nannestad Wingaard Bull (1800–1893) bosatte seg først i Hasvik senere i Alta og ble far til Ole Christian Bull (1838–1916). Einar Bull arvet eiendommen Bull-kaia (kaianlegg, pakkhus) i Bukta, Alta etter Jacob «Marentius» Cederstrøm Bull, sønn av Fredrik Nannestad Wingaard Bull som i sin tid hadde kjøpt stedet.

Einar Bull er kommandør av St. Olavs Orden (1996).Tildelinger . Einar M. Bull - kongehuset.no 

 Referanser 

 Eksterne lenker 

 «- Her begynner tøffeltilværelsen», artikkel i Aftenposten, 1. oktober 2011

Kategori:Norske diplomater
Kategori:Norske ambassadører 
Kategori:Norske siviløkonomer
Kategori:Norges ambassadører til Benin
Kategori:Norges ambassadører til EU
Kategori:Norges ambassadører til Ghana
Kategori:Norges ambassadører til Italia
Kategori:Norges ambassadører til Kamerun
Kategori:Norges ambassadører til Nigeria
Kategori:Norges ambassadører til Togo
Kategori:Kommandører av St. Olavs Orden
Kategori:Personer fra Alta kommune
Kategori:Fødsler i 1942